cyanic-selkie/wikianc huggingface dataset:
Kanttori
Historiaa
Suomessa soittotaitoiset lukkarit saivat myös urkurien tehtäviä ja seurakuntiin muodostettiin lukkari-urkurin virkoja. Vain suurissa seurakunnissa oli erilliset lukkarin ja urkurin virat, ja heitä alettiin kutsua kanttoreiksi. Suomen kirkkolaissa alettiin vasta 1939 käyttää lukkarin sijaan nimitystä kanttori. Suomen seurakunnissa oli 1960-luvulla yleensä yhdistetty kanttori-urkurin virka, ja vain suurimmissa kaupungeissa oli erillisiä urkurien virkoja. Vähävarainen alle 3 500 jäsenen seurakunta voitiin 1960-luvulla vapauttaa vakinaisen kanttori-urkurin viran pitämisestä ja sallia tällaisten tehtävien hoitaminen sivutoimena.
Nojanmaa
Liiketoimintaa alueella edustavat Prisma, Carlson, Superkirppis, Tokmanni ja K-Rauta sekä useat Pajatien yritykset. Jatkosssa aiotaan kaupoille rakentaa Nojanmaan Itäkeskukseen lisää toimitilaa. Tokmannin viereen rakennettu uusi tavaratalo Rusta Nojanmaa viestittiin syksyllä 2020. Tokmannin ja Rustan taakse on sunniteltu erintarvikekauppaa, esimerkiksi K-market Nojanmaa tai suuri tavaratalo tai rakennustarvikekauppaa.
Vuonna 1997 Nojanmaa valittiin Etelä-Savon vuoden kyläksi.
Keinoimmuunijärjestelmä
Keinoimmuunijärjestelmät ovat laskennallisia ja matemaattisia malleja, jotka pyrkivät imitoimaan selkärankaisten immuunijärjestelmän kykyä tunnistaa ja puolustaa elimistöä vierailta taudinaiheuttajilta. Keinoimmuunijärjestelmät ovat uusi tutkimuksenala biologisten laskentamallien joukossa, joista tunnetuimpia ovat neuroverkot ja evoluutiolaskenta.
Aabrahamin kirja
Historia
Aabrahamin kirjan syntykertomus alkaa 1827 tai 1828, jolloin ranskalainen seikkailija ja harrastaja-arkeologi Antonio Sebolo sai Egyptin varakuninkaalta Muhammed Alilta luvan suorittaa arkeologisia kaivauksia Theban (nykyinen Luxor) kaupungin lähellä Ala-Egyptissä. Sebolo löysikin joukon muumioita, joista 11 oli niin hyväkuntoista, että hän päätti ottaa ne mukaansa Eurooppaan myydäkseen ne museoille. Sebolo kuitenkin kuoli yllättäen Triestessä, ja muumiot siirtyivät perintönä hänen sisarenpojalleen Michael H. Chandlerille. Hän peri myös muumioiden mukana olleet papyruskääröt. Muumiot lähettiin Chandlerille Yhdysvaltoihin, jossa hän esitteli niitä maksua vastaan näyttelyissä. Vuonna 1835 hän saapui muumionäyttelyineen Kirtlandiin, Ohioon, jossa MAP-kirkon tuolloinen pääpaikka sijaitsi. Kirkon profeetta Smith tutustui näyttelyyn ja vakuuttui siitä, että mukana olleet papyrukset sisälsivät arvokkaita kirjoituksia. Hänen mukaansa yksi muumioiden mukana ollut papyrus sisälsi Aabrahamin itsensä kirjoittaman selostuksen elämästään, toinen taas sisälsi Joosefin omakätisen kirjoituksen. Smith osti muumiot papyruksineen 2 400 dollarilla ja alkoi kääntää papyruksia jumalallisen innoituksen avulla. Erinäisistä syistä käännöstyö kuitenkin viivästyi. Profeetta julkaisi Aabrahamin kirjan käännöksensä jatkokertomuksena "Times and Seasons" -lehdessä vuonna 1842. Myöhemmin kirjasta tuli osa vuonna 1851 julkaistua Kallisarvoista helmeä. Joosefin kirjaa Smith ei ennättänyt kääntää lainkaan.
Papyrusten katoaminen ja löytyminen
Joseph Smithin kuoleman jälkeen hänen omistamansa papyrukset ja muut egyptiläiset esineet siirtyivät hänen äitinsä Lucy Mack Smithin haltuun. Tämän kuoltua 14. toukokuuta 1856 esineet peri Joseph Smithin leski Emma Hale Smith. Toukokuun 25. päivänä 1856 Emma myi muumiot ja papyrukset Abel Combs -nimiselle miehelle, joka puolestaan myi ne edelleen St. Louisissa sijaitsevalle museolle. Vuonna 1863 ne myytiin edelleen Chicago Museumille, jossa niiden arveltiin pitkään tuhoutuneen Chicagon suuressa palossa. Tosiasiassa näin ei kuitenkaan ollut. Kaksi papyruksista oli jäänyt Abel Combsin taloudenhoitajattaren haltuun. Hänen tyttärensä Alice Heusser tarjosi niitä vuonna 1918 New Yorkin Metropolitan Museum of Artille. Museo osti ne vuonna 1947 Alice Heusserin leskeltä. Tutkija Aziz S. Atiya Utahin valtionyliopistosta löysi sattumalta 11 katkelmaa papyruksista toukokuussa 1966 Metropolitan Museumista. Koska papyrukset olivat katkelmallisia, iältään suhteellisen nuoria ja sisällöltään tunnettuja, museo suostui lahjoittamaan ne MAP-kirkolle vuonna 1967.
Papyrusten arvostelua ja vastauksia arvosteluun
Aabrahamin kirjan puolustajat ovat vastanneet esittämällä teorioita teoksen synnystä. Suosituimmat ovat seuraavat:
Rocquigny (Ardennes)
Rocquigny on kunta Ardennesin departementissa Champagne-Ardennen hallintoalueella Ranskassa. Kunnassa oli 755 asukasta vuoden 1999 väestönlaskennassa. Rocquignyn pinta-ala on 37 neliökilometriä.
Tyler Myers
Pelaajaura
Kesäkuussa 2019 Myers teki viisivuotisen pelaajasopimuksen Vancouver Canucksin kanssa.
Nummela
thumb|Vihdin sijainti Suomen kartalla Nummela on Vihdin kunnan suurin taajama ja hallinnollinen keskus. Se sijaitsee valtateiden 1, 2 (Porintie) ja 25 väliin jäävässä kolmiossa Luoteis-Uudellamaalla 44 kilometrin päässä Helsingistä. Asukkaita Nummelan taajamassa on noin 13 500 (2017) ja Nummelan postinumeron (03100) alueella hieman yli 15 000. Asukasluku kasvaa jatkuvasti Helsingin läheisyyden ansiosta. thumb|left|Suomen lippu Nummelassa Suomi 100 -juhlavuoden kunniaksi.
Nummela syntyi Hanko–Hyvinkää-radan varrelle 1800-luvun lopulla ja sai nimensä rautatieasemasta, joka nimettiin läheisen kestikievarin mukaan. Varsinaisesti Nummelan ydinalueet sijaitsevat vanhojen Härköilän ja Ridalin kylien alueilla.
Rakenne
Nummelan keskustassa ja keskustan tuntumassa on useita asuinkerrostaloja, liiketiloja sekä julkisia tiloja. Rivitalo- ja omakotitaloasuminen keskittyvät keskustan ulkopuolella sijaitseviin asuinalueisiin, kuten Vanhaan Nummelaan, Hiidenrantaan, Enärantaan, Lankilaan ja Huhdanpeltoon. Nummela sijaitsee kahden järven, Hiidenveden ja Enäjärven, välissä, mistä johtuen laajeneminen on ollut lähinnä pitkittäissuuntaista, harjua myötäilevää. Nummelassa on kahdet liikennevalot, muuten liikenne on ratkaistu kiertoliittymin. Asemakaavaltaan Nummela ei ole symmetrinen.
Seinäjoen helluntaiseurakunta
1970- ja 1980-luvun herätykset ja uuden vuosituhannen kasvu
Martti Kallionpään saadessa seurakunnan hoitoonsa johtavana pastorina vuonna 1989, seurakuntaan kuului 613 jäsentä. Kesällä 1995 telttakokouksessa Seinäjoen lyseon kentällä vieraillut evankelista Reinhard Bonnke profetoi, että Seinäjoen helluntaiseurakunta tulee kaksinkertaistumaan. Seurakunnassa päätettiin aloittaa päivittäinen rukous herätyksen puolesta. Samalla tehostettiin seurakunnan ulospäinsuuntautuvuutta.
Peking
Historia
Pekingissä aloitettiin 1950- ja 1960-lukujen aikana useita rakennushankkeita, muun muassa katujen laajentamista. Kulttuurivallankumous kuitenkin hidasti kehitystä. Pekingin pormestari Peng Tšen erotettiin 3. kesäkuuta 1966 maan kommunistipuolueessa hoitamastaan virasta. Kiinan taloutta vapautettiin uudistusten myötä 1980-luvulla, mikä johti jälleen kaupungin muutosten nopeutumiseen. Ympäri kaupunkia rakennettiin uusia asuinalueita ja kauppakeskuksia. Monien muiden Aasian kasvukeskusten, kuten Hongkongin, Soulin ja Singaporen tapaan, Pekingiin muodostui paljon kuluttava keskiluokka. Kesäolympialaiset 2008 järjestettiin Pekingissä ja sen ohella toteutettiin kisojen järjestämiseen liittyen esimerkiksi infrastruktuurin rakennushankkeita. Taloudellisen kasvun varjotuotteita ovat olleet esimerkiksi ongelmat ilmansaasteiden kanssa.
Kaupunkikuva ja nähtävyydet
Länsi-Pekingissä sijaitsee leskikeisarinna Cixin vuonna 1906 perustama Pekingin eläintarha. Se on samalla Kiinan vanhin eläintarha.
Taiteet
thumb|[[Peking-oopperaa.]] Peking-ooppera on Pekingistä 1700-luvun lopulta peräisin oleva kiinalaisen oopperan muoto, ja sitä pidetään joskus kiinalaisen oopperan kansallisena muotona. Peking-oopperaa leimaavat yksinkertaiset esityslavat, tyylitellyt elkeet ja liikkeet sekä huolitellut asusteet ja päähineet. Nykyisin suuri osa Peking-oopperan yleisöstä on turisteja. Peking-ooppera lisättiin vuonna 2010 Unescon aineettoman kulttuuriperinnön luetteloon. Pekingillä on myös oma sinfoniaorkesterinsa, länsimaalainen ooppera ja balettiseurueita. Länsimaalaisen ja perinteisen kiinalaisen musiikin esitykset ovat tavallisia. Kaupungissa on myös useita taidegallerioita, joissa on esillä länsimaalaisten teosten lisäksi myös esimerkiksi kalligrafiaa ja kiinalaistyylisiä maalauksia.
Keittiö
Kiinalaista keittiötä leimaa paikallisten keittiöiden erot, ja myös Pekingillä on omat erikoisuutensa. Pekingiläinen keittiö ei välttämättä ole erityisen tunnettu maailmalla, sillä kiinalaista keittiötä maailmalle vieneet maastamuuttajat ovat lähtöisin paljolti Kiinan kaakkoisrannikon alueilta. Pekingiläiseen keittiöön on vaikuttanut kaupunkia lähellä sijaitseva Mongolia, sen asema Kiinan pääkaupunkina ja shandongilainen keittiö, sillä historiallisesti tunnetuimmat pekingiläiset kokit tulivat Shandongista. Ehkäpä tunnetuin pekingiläinen ruokalaji on Pekingin ankka, joka valmistetaan nimensä mukaisesti erityisesti tätä ruokalajia varten kasvatetuista ankoista. Pekingin ankka tarjoillaan usein monessa eri osassa ja ateriaan käytetään lähes koko ankka. Nykypäivän Pekingissä tarjoillaan usein myös ruokalajeja muualta Kiinasta.
Urheilu
Vuoden 1990 Aasian kisoja varten Pekingin pohjoisosassa sijaitsevalle alueelle rakennettiin useita tapahtumiin liittyviä rakennuksia, ja kun Pekingissä järjestettiin vuoden 2008 kesäolympialaiset, samalle paikalle rakennettiin myös olympialaisissa käytettyjä kisapaikkoja ja urheilijoiden asuntoja. Huomattava keskus alueella on 80 000-paikkainen Pekingin kansallinen stadion. 72 000-paikkainen Työläisten stadion sijaitsee puolestaan Pekingin itäosassa. Pekingissä järjestetään myös talviolympialaiset vuonna 2022, mikä on ensimmäinen kerta kun sama kaupunki on saanut järjestettäväkseen sekä kesä- että talvikisat.
Robert Creeley
Creeleyn näkemyksen mukaan lukijaan virtaa runon energiakentästä voimaa. Hänen läpimurtokokoelmansa on For Love, josta Mari Koski on suomentanut useita runoja.
Rouvroy-sur-Audry
thumb|250px|Rouvroy-sur-Audry Rouvroy-sur-Audry on kunta Ardennesin departementissa Champagne-Ardennen hallintoalueella Ranskassa. Kunnassa oli 539 asukasta vuoden 1999 väestönlaskennassa. Rouvroy-sur-Audryn pinta-ala on yhdeksän neliökilometriä.
Väinämöinen (albumi)
Väinämöinen on Jukka Kuoppamäen syksyllä 1974 julkaistu albumi. Levy sisältää muun muassa Kalevala-aiheisia lauluja, ja Kuoppamäki pitää sitä yhtenä uransa onnistuneimmista. Se on Kuoppamäen viimeinen albumi, jossa taustayhtyeenä toimii Castanja. Levyn etukansi kuvattiin Suomen kansallismuseossa ja takakansi Gallen-Kallelan Museossa.
Albumi ei löytänyt ostavaa yleisöä toivotulla tavalla ja Väinämöisestä muodostui Kuoppamäen vähiten myynyt suomenkielinen albumi moneen vuoteen.
Iines (lehti)
Iines oli Sanoma Magazines Finlandin julkaisema sarjakuvalehti, jonka tarinoissa seikkailtiin Disneyn eläinmaailmassa. Lehden päähenkilöinä seikkailivat yleensä Disneyn eläinmaailman naishenkilöt – kuten Iines Ankka, Mummo Ankka, Milla Magia, Heluna Ammu, Minni Hiiri, sekä Leenu, Liinu ja Tiinu – ja se syntyikin vastapainoksi muille Disney-julkaisuille, joissa naishahmoja esiintyy hyvin vähän. Kuitenkin Iineksessä esiintyy myös muista lehdistä tuttuja mieshahmoja.
Useimmat lehden tarinoista on julkaistu Iinestä vastaavassa hollantilaisessa Katrien-lehdessä, jota varten monet tarinoista on luotu.
Pieni karhu
Pi (π) UMi on kaksoistähti, jonka komponenttien kirkkaudet ovat +6,1m ja +7,0m. V UMi on puolisäännöllinen muuttuja, jonka kirkkaus vaihtelee 7,4m–8,8m noin 72 vuorokauden jaksolla. W UMi on Algol-tyypin pimennysmuuttuja, joka himmenee kirkkaudesta +8.5m arvoon +9,6m aina 1,7 vuorokauden välein, kun toinen kiertävä tähti pimentää päätähden.
Keijo Taskula
Ura
Taskula on Saimaan Pallon kasvatti. Hän voitti seurassa B-nuorten SM-hopeaa vuonna 1978. Taskula debytoi SaiPan miesten I-divisioonajoukkueessa kaudella 1979–1980, jolloin hän teki 26 runkosarjaottelussa tehot 9+11=20. Taskula oli joukkueen eniten maaleja tehnyt puolustaja Martti Immosen kanssa. Hän oli kauden päätteeksi nostamassa SaiPaa SM-liigaan. Taskulan tulokaskausi 1980–1981 toi siellä 26 runkosarjaottelussa tehot 5+2=7. Kaudella 1984–1985 hän oli tehoilla 6+13=19 SaiPan tehokkain puolustaja. Kauden 1985–1986 päätteeksi joukkue putosi takaisin I-divisioonaan.
Hjalmar Branting
Elämäkerta
Varakkaaseen porvarissukuun kuuluneen Brantingin vanhemmat olivat Ruotsin keskusvoimistelulaitoksen toinen johtaja Lars Gabriel Branting (1839–1862) ja Emma af Georgii. Hän kävi samaa koulua Ruotsin tulevan kuninkaan Kustaa V:n kanssa, mikä ei kuitenkaan estänyt häntä kiinnostumasta marxismista ja työväenaatteesta.
Toisin kuin monet muut vasemmistolaiset, Branting kannatti poliittisen uransa alusta alkaen rauhanomaista yhteiskunnallista muutosta. Vasemmiston oli pyrittävä valtaan demokraattisin menetelmin, ei väkivaltaisen vallankumouksen kautta.
Brantingin tavoitteiden mukainen äänioikeusuudistus toteutui Ruotsissa vuosina 1918–1921, jolloin muun muassa Ruotsin naiset saivat äänioikeuden. Uudistus mahdollisti sosiaalidemokraattisen puolueen äänisaaliin suuren kasvun, ja nosti sen Ruotsin suurimmaksi puolueeksi. Brantingista tuli Ruotsin pääministeri vuonna 1920, mikä merkitsi samalla sitä, että hänestä tuli maailman ensimmäinen demokraattisesti valtaan päässyt vasemmistolainen. (Suomessa oli ollut sosialisti Oskari Tokoin johtama senaatti vuonna 1917, mutta tällä senaatilla ei ollut Venäjän vallan alla samanlaisia valtaoikeuksia kuin Ruotsin hallituksella.)
Rakkaustarina (Seija Simolan albumi)
Levyllä ovat myös mm. sävelmät Sulle silmäni annan ja Kun aika on. Jälkimmäinen on Nino Rotan sävellys Franco Zeffirellin elokuvaan Romeo ja Julia.
Raistlin Majere
Hahmon synty
Raistlin Majere on Margaret Weisin ja Tracy Hickmanin keksimä hahmo, jota he käyttivät Dungeons and Dragons -fantasiamaailmaan sijoittuvassa roolipelissä. Myöhemmin Raistlinista tuli keskeinen hahmo Weisin ja Hickmanin Dragonlance-saagassa.
Nuoruus
Kirjassa Hengen miekka kerrotaan Raistlin Majeren syntyneen ja kasvaneen Abanasinian Laaksossa. Hän oli jo lapsena vallanhaluinen ja älykäs, mutta oli syntynyt heikoksi ja sairaaksi. Hänen kaksosveljensä Caramon Majere oli sen sijaan syntynyt terveeksi ja vahvaksi, joskin ei niin terävä-älyiseksi kuin veljensä. Lisäksi kaksosilla on isosiskopuoli Kitiara Uth-Matar, jonka kanssa heillä on sama äiti, Rosamun. Äidiltään Raistlin peri mahdin lahjan. Ikävä kyllä Rosamun ei hallinnut eikä edes tiennyt mahdin lahjastaan. Raistlin aloittaa velhokoulutuksensa 6-vuotiaana arkkivelho Antimodeen suojattina. Koulussa Raistlin ei ollut suosittu ja häntä kiusattiin. Raistlin oli luokkansa paras.
Tahiridit
thumb|Tahiridien Khorasan noin vuonna 836 jaa. Tahiridit (821–873 jaa.) oli taustaltaan persialainen mahtisuku, joka toimi Khorasanissa Koillis-Persiassa muodollisesti Bagdadin abbasidikalifien alaisina kuvernööreinä, mutta käytännössä hyvin itsenäisesti. Sen perustaja oli Ṭahir ibn al-Ḥusayn, lempinimeltä "silmäpuoli", abbasidikalifi al-Mamunin (813–833) kenraali, joka oli tehnyt palveluksia kalifille tämän sotiessa veljeään al-Aminia vastaan.
Ramansironta
Resonanssiramansironta
Resonanssiramansironnassa näytteeseen ohjataan säteilyä, jonka energia on yhtä suuri kuin jokin molekyylin elektronisten tilojen välinen siirtymä. Molekyyli käy siis virtuaalisen tilan sijasta todellisessa elektronisessa viritystilassa. Tällöin ramansironnan voimakkuus kasvaa 1 000–100 000-kertaiseksi. Koska tähän voimakkaaseen sirontaan liittyy usein vain muutama molekyylin eri värähtelyistä, spektri yksinkertaistuu huomattavasti. Resonanssiramanspektrin avulla voidaan paitsi tunnistaa nämä värähtelyt monimutkaisesta tavallisesta ramanspektristä myös paikantaa elektronisia siirtymiä absorptiospektristä. Resonanssiramanspektroskopiassa voidaan tutkia biomolekyylejä, jotka absorboivat vahvasti valoa ja ultraviolettisäteilyä.
Sovellukset
Teollisuudessa ramanspektroskopian avulla on muun muassa seurattu polymerointia maalinvalmistuksessa havainnoimalla, miten monomeerin hiili–hiili-kaksoissidoksen värähtelystä syntyvä ramansironta heikkenee prosessin edetessä. Ramansirontaa voidaan käyttää myös öljynjalostusteollisuudessa bensiinin ainesosien tutkimiseen ja metallinjalostuksessa koboltin, nikkelin ja kuparin ammoniakkikompleksien tunnistamiseen vesiliuoksessa. Ympäristötutkimuksessa ramansironnan avulla on mahdollista määrittää vesistöissä olevien ionien pitoisuuksia, kun ionin annetaan reagoida sopivan kompleksometrisen indikaattorin kanssa.
Prosentti
Esimerkkejä:
Älä kerro äidille 2
Älä kerro äidille 2 on homojen elämästä kertova yhdysvaltalainen TV-sarja, joka alkoi Yhdysvalloissa vuonna 2000 ja päättyi 2005. Alkuperäinen brittiläinen TV-sarja Älä kerro äidille sisälsi 10 jaksoa, mutta yhdysvaltalaisessa versiossa tuotantokausia on 5 ja jaksoja kaiken kaikkiaan 83. Kuten alkuperäisessä sarjassa myös yhdysvaltalaisversion keskiössä on pieni homomiesten joukko, joiden villiä ja vapaata elämää sarja seuraa. Päähenkilöiden joukkoon kuuluu myös naispariskunta Lindsay Peterson ja Melanie Marcus. Manchesterin tilalla on yhdysvaltalaisversiossa Pittsburghin kaupunki Pennsylvanian osavaltiossa.
Potemkinin kulissit
Potemkinin kylät
Sotamarsalkka Potjomkinin ja keisarinna Katariinan läheinen suhde merkitsi, että keisarinna todennäköisesti oli kulisseista tietoinen. Näin kulissit olisikin tarkoitettu keisarinnan seurueen mukana matkaaville ulkomaiden lähettiläille. Potjomkinin ansioita on Etelä-Ukrainan erämaiden asuttaminen. Hänen perustamiaan kaupunkeja ovat muun muassa Sevastopol ja Jekaterinoslav (nykyinen Dnipro). Potjomkin oli merkittävä valtiomies, vaikka "Potemkinin kulissit" ovat jääneet elämään varsinkin poliittisessa retoriikassa.
Älä kerro äidille 2
Hahmot
James "Hunter" Montgomery (Harris Allan) on Michaelin ja Benin ottopoika, jonka he löysivät kirjaimellisesti kotinsa kynnykseltä. Hunter työskentelee prostituoituna ja elää keskellä talvea kaduilla ennen kuin hänen uudet isänsä ottavat hänet luokseen asumaan ja pakottavat takaisin opiskelemaan. Benin tavoin myös Hunter on HIV-positiivinen, ja uutisen levittyä koulussa hänen elämänsä muuttuu hetkeksi aikaa hyvin hankalaksi: Hunteria kiusataan, ja hän joutuu eroamaan tyttöystävästään tämän vanhempien painostuksen vuoksi.
Drew Boyd (Matt Battaglia) on amerikkalaisen jalkapallon pelaaja joukkueessa Pittsburgh Ironmen. Hän ilmestyy ensimmäistä kertaa neljännellä tuotantokaudella, jolloin hän on juuri menossa naimisiin kihlattunsa Sierran kanssa. Samoihin aikoihin hän aloittaa myös seksisuhteen Emmettiin, mikä kuitenkin päättyy jälkimmäisen ollessa tyytymätön siihen, että Drew piilottelee häntä eikä suostu kertomaan totuutta vaimolleen. Drew on visusti kaapissa eikä halua myöntää edes itselleen olevansa homo. Hän ilmestyy uudelleen kuvaan viidennellä tuotantokaudella.
Peugeot 107
Peugeot 107 on Peugeot’n vuosina 2005–2014 valmistama A-segmentin automalli, joka korvasi Peugeot 106:n. Se on kehitetty PSA-konsernin ja Toyotan välisessä yhteistyössä. Autoa valmistettiin yhdessä sisarmalliensa Citroën C1:n ja Toyota Aygon kanssa Tšekin Kolínissa PSA-konsernin ja Toyotan puoliksi omistamalla tehtaalla. Mallin seuraajaksi tuli Peugeot 108. vasen|pienoiskuva|Facelift-mallin (2009) Peugeot 107. Vuonna 2005 testattu Citroën C1 sai Euro NCAP -kolaritestistä tulokseksi neljä tähteä viidestä. vasen|pienoiskuva|Facelift-mallin (2012) Peugeot 107. Peugeot 107 esiteltiin vuonna 2005 kolmi- ja viisiovisina hatchbackeina. Mallin kolmesylinterinen 1,0-litrainen (68 hv) bensiinimoottori on peräisin Toyotalta ja 1,4-litrainen (54 hv) dieselmoottori PSA-konsernilta.
Sheffield (albumi)
Singlet
'''A1. P.K.G.mix''' (5:53)
5. «H.P. for your Answering Machine Vol. 2» (0:06)
Arvid von Martens
Ura
Arvid von Martens kävi Helsingin saksalaista koulua ja vuodesta 1914 Helsingin venäläistä lyseota. Hän tutustui näihin aikoihin muun muassa Leo Tolstoin ajatuksiin.
Vielä eläkevuosinaankin von Martens osallistui aktiivisesti yhteiskunnalliseen keskusteluun erityisesti kun oli kysymys asunnottomuudesta ja alkoholiongelmista.
Thomas P. Krag
Thomas Peter Krag (28. heinäkuuta 1868 Kragerø, Telemark, Norja – 13. maaliskuuta 1913, Oslo, Norja) oli norjalainen kirjailija.
Tremblois-lès-Carignan
thumb|250px|Tremblois-lès-Carignanin kirkko Tremblois-lès-Carignan on kunta Ardennesin departementissa Champagne-Ardennen hallintoalueella Ranskassa. Kunnassa oli 125 asukasta vuoden 1999 väestönlaskennassa. Tremblois-lès-Carignanin pinta-ala on neljä neliökilometriä.
Crash of the Titans
Pelaaminen
Tohtori Neo Cortex on luonut mojolla vahvistetun evolvosäteen avulla titaanihirviöitä. Crash Bandicoot voi kaapata hirviön käyttöönsä voitettuaan sen. Uuden hirviön tavatessaan Crash saa myös voodoonuken, jossa kerrotaan tietoja hirviöstä. Pelissä on myös pienempiä ja heikompia vihollisia, kätyreitä joita ei voi kaapata. Jokaisen hyökkäys on nopea. Iskuja on yleensä aina kolme peräkkäistä. Rhinoroller (Sarvikieppo) lyö vain kerran eteenpäin sarvellaan. Kuitenkin esimerkiksi Magmadonilla ja Sludgella (Liete) on lähitaisteluhyökkäyksissä vain kaksi iskua. Spike (Vaarna) lyö kaikki kolme iskua ylöspäin, mutta epätarkkaan tahtiin. Ratciclen (Jäärotan) kolme iskua ovat hyvin nopeita, jolloin niistä on hyötyä. Battler (Taisto) lyö viisi kertaa peräkkäin siivillään, mutta epätasaiseen tahtiin, joten kolme viimeistä hyökkäystä ovat hyödyttömiä. Shellephant (Rapunorsu) osaa tehdä peräkkäisiä iskuja loputtomiin silloin, kun Shellepantin toinen isku osuu maahan. Skorilla lyö kerran molemmilla käsillään ja kolmantena pyörähtää lyöden hännällään.
Paul Elvstrøm
Purjehdusvaikuttajana
Elvstrøm joutui myymään osan yrityksestään ja lopettamaan osan sen toiminnasta vuoden 1973 öljykriisin ja ylioptimistisen budjetin takia. Yrityksen nimi muutettiin samalla Elvström Sailsiksi.
Amy Winehouse
Winehousen toinen studioalbumi Back to Black julkaistiin vuonna 2006. Albumi on myynyt yli kymmenen miljoonaa kappaletta maailmanlaajuisesti, ja sen myötä Winehouse voitti viisi Grammy-palkintoa.
Back to Black (2006)
Winehousen esikoisalbumi Frank julkaistiin Yhdysvalloissa lopulta marraskuussa 2007. Vuoden 2008 Grammy-gaalassa Winehouse oli ehdolla kuudessa kategoriassa. Hän voitti viisi Grammya (muun muassa vuoden kappale ”Rehab”, paras uusi artisti, vuoden äänitys ja paras popalbumi ”Back to Black”), mikä oli siihen asti suurin brittiläisen naismuusikon yhdellä kertaa saama palkintomäärä. Winehouse myös esitti gaalassa kappaleet ”You Know I’m No Good” ja ”Rehab”. Hän kuitenkin esiintyi satelliitin välityksellä Lontoosta, koska ei huumesekoilujen takia saanut ajoissa viisumia.
Hammastunturit
Lähteet
68.59889°N, 26.8575°W
Korjausluku
Korjausluku eli oikaisuluku, tavallisemmin oikoluku tai kielentarkistus, tarkoittaa tekstin oikeinkirjoituksen ja kielen oikeellisuuden tarkistamista (eli sekä tahattomien kirjoitusvirheiden ja tietämättömyyteen perustuvien oikeinkirjoitusvirheiden että kielioppi- ja sanastovirheiden korjaamista).
Korjauslukumerkit ovat esimerkiksi SFS-standardin mukainen tapa merkitä korrehtuuriin eli oikaisuvedokseen tarvittavat korjaukset.
Kultamamo
Merkitys havaijilaisessa kulttuurissa
Havaijilla keltahöyheniset linnut olivat suhteellisen harvinaisia ja niiden höyheniä pidettiin hyvin arvokkaina. Tämän vuoksi kultamamoja pyydystettiin ja niiden keltaisia ja mustia höyheniä käytettiin perinteisten viittojen tekemiseen. Viittoja käyttivät hallitsijat ja merkittävät havaijilaiset, joita kutsutaan nimellä ali‘i. Yksi kookkaimmista kultamamon höyhenistä tehdyistä viitoista on noin metrin pitkä ja kuului Kamehameha I:lle. Nykyään viittaa säilytetään Bernice P. Bishop Museumissa Havaijilla. Höyhenistä tehtiin myös seppeleitä, joita käyttivät merkittävät naishenkilöt.
Kansan kolme periaatetta
Vaikutukset ja käytäntö
Sekä Mao että Tšiang ovat kumpikin katsoneet, että juuri he jatkavat todellista kansan kolmen periaatteen henkistä perintöä.
Juhana (Itävallan arkkiherttua, s. 1852)
Elämä
Arkkiherttua Juhanan isä oli Toscanan suurherttua Leopold II, joka oli myös Itävallan keisari Ferdinand I:n serkku. Hänen äitinsä oli suurherttuatar Maria Antonia, Molempain Sisiliain kuninkaan Frans I:n tytär. Habsburgit menettivät valtansa Toscanassa Italian yhdistymissotien seurauksena vuonna 1859, joten Juhana varttui Wienissä. Hän loi upseerinuran Itävallan armeijassa ja osallistui vuoden 1878 Bosnian miehitykseen kenraalimajurina ja prikaatinkomentajana. Saatuaan ylennyksen sotamarsalkkaluutnantiksi hän toimi vuosina 1879–1883 divisioonankomentajana Pressburgissa (nyk. Bratislava) ja vuosina 1883–1887 Linzissä. Juhana arvosteli armeijan vanhentuneita käytäntöjä vuonna 1883 julkaisemassaan pamfletissa Drill oder Erziehung ja joutui jättämään sotilasuran vuonna 1887, koska hänen katsottiin tavoitelleen omavaltaisesti avoimena ollutta Bulgarian valtaistuinta.
Huhut eloonjäämisestä
Vuosien ajan arkkiherttua Juhanan katoamisen jälkeen liikkui huhuja, että hän eläisi väärällä henkilöllisyydellä Euroopassa tai Etelä-Amerikassa. Vuonna 1945 Norjassa kuollutta Alexander Hugo Køhler -nimistä iäkästä miestä väitettiin häneksi. Norjalainen oikeus antoi vuonna 2008 luvan avata Køhlerin haudan DNA-näytteen ottamiseksi hänen jäännöksistään, koska hänen norjalaiset jälkeläisensä halusivat selvittää väitteiden todenperäisyyden. Habsburgin suvun edustajilta ei kuitenkaan saatu vertailunäytettä.
Change of Habit
Change of Habit oli Elvis Presleyn viimeinen näytelmäelokuva kaikista 31:stä. Se oli myös ainoa Presleyn elokuva, jota ei nähty teattereissa Suomessa.
Elokuvan menestyksen takasi Presleyn vuonna 1968 tekemä comeback. Comeback tapahtui Elvis-nimeä kantaneen, sittemmin paremmin nimellä  '68 Comeback Special tunnetun musiikkishown ansiosta, joka oli vuoden katsotuin viihdelähetys maailmalla. Show nähtiin NBC-kanavalla, mikä selittää osaltaan myös sen, miksi NBC oli mukana tuottamassa tätä elokuvaa.
Königstedtin kartano
Historia
Kartanon ensimmäiseksi omistajaksi mainitaan vuonna 1511 silloisen Helsingin pitäjän nimismies Olav Nilsson. Ruotsin Kristiina-kuningattaren holhoojahallitus lahjoitti Königstedtin kartanon vuonna 1633 Matts Tönnesson Creutzhammerille. Vuosina 1660–1669 kartano kuului kenraaliluutnantti Fredrik Löwelle. Nykyisen nimensä kartano sai kapteeni Johan Köhnnin mukaan, kun hänet aateloitiin nimellä Köhnningstedt.
Aiheesta muualla
60.3449°N, 24.84598°W
Johan Henrik Alkunen
Alkusen vanhemmat olivat vouti Johan Henrik Adolfinpoika ja tämän vaimo Eriika. Alkunen tuli kansakoulun käytyään nuorena Helsinkiin satulasepän oppiin, kisällinäytteen hän antoi 1892. Hän opiskeli ulkomailla 1894–1897 ja johti sittemmin satulasepän ja verhoilijan liikeyritystä Helsingissä. Alkunen oli aktiivinen raittusmies, Helsingin kaupunginvaltuuston jäsen 1904–1907 ja osuustoiminnan harrastaja. Hän oli porvarissäädyssä Helsingin edustaja valtiopäivillä 1905–1906.
Back to the Heavyweight Jam
Singlet
5. «FasterHarderScooter — Video» 1. «Fuck The Millennium» (Radio Version) (03:58)
Dokumentaatio
Dokumentaatio Suomessa
Dokumentaatio saapui Suomeen Ruotsin ja Saksan kautta. Ruotsissa perustettiin 1936 Tekniska litteratursällskapet edistämään dokumentaatiota. 1960-luvulla Ruotsissa käytettiin sekä termiä dokumentation ja litteraturtjänst. Suomen vastaavaksi termiksi vakiintui kirjallisuuspalvelu, joskin myös dokumentaatiota käytettiin sen rinnakkaisterminä.
Alan aktiivisuuteen vetoamalla dokumentaation harrastajat erottivat sen passiivisista kirjastoista. Alalla työskentelevät informaatikot tekivät tiedon aktiivista analysointia, julkaisujen indeksointia ja tiedon tallennusta järjestelmiin, mahdollistaen näin kirjallisuushaut. He myös tiedottivat järjestelmien käyttäjille uusista julkaisuista.
Portugalinseisoja
Ulkonäkö
Portugalinseisojalla on normaalit mittasuhteet ja kiinteä rakenne. Selkä on leveä ja lyhyt. Pää on hieman raskas, mutta sopusuhtainen. Silmien tulisi olla suuret, soikeat ja keskenään samanlaiset, väriltään kastanjanruskean sävyiset. Silmistä tulisi korostua ilmeikäs ja eloisa katse. Korvat ovat riippuvat ja ylöskiinnittyneet, noin 15 cm pitkät. Karva on lyhyttä ja vahvaa, ei kovin pehmeää. Portugalinseisoja on väriltään joko yksivärinen keltainen tai ruskea tai keltainen/ruskea valkoisin merkein.
Luonne ja käyttäytyminen
Portugalinseisoja on hyvä ja sitkeä liikkuja. Rodulla tulisi olla voimakas työskentelyhalu. Sille tyypillisiä luonteenpiirteitä ovat nöyryys ja sosiaalisuus. Se on myös todella kiintyvä ja joskus rodun kiintyvyys saattaa olla jopa liiallista. Vilkkaus ja eloisuus ovat myös portugalinseisojan tunnusmerkkejä.
Soluliitos
Merkitys
Monisoluisen eliön toiminnan kannalta on tärkeää, että elimet ja eri kudokset pysyvät koossa. Tämän vuoksi solut muodostavat keskenään liitoksia, jotka sitovat ne kiinni toisiinsa. Elimistön täytyy myös suojata itseään taudinaiheuttajilta ja haitallisilta aineilta. Sen vuoksi solut esimerkiksi ihossa ja suolistossa ovat liittyneet hyvin tiukasti toisiinsa. Tiukimmat liitokset estävät pientenkin molekyylien pääsyn epiteelin läpi. Jotkin soluliitokset toimivat myös solujen keskustelukanavina, joita pitkin solusta kulkeutuu molekyylejä naapurisoluihin. Solut tunnistavat sopivat liitoskumppanit erilaisten soluadheesioproteiinien kuten kadheriinien avulla.
Heratin maakunta
Heratin maakunta oli ensimmäisiä paikkoja, joissa taisteltiin, kun Neuvostoliitto hyökkäsi Afganistaniin. Heratin maakunnan kaupunkeja ovat Herat, Shindand, Karkokh, Owbeh ja Towraghondi.
Sw
Sw tarkoittaa seuraavia asioita:
Nikolai Nikolajevitš Romanov
Perhesuhteet
Nikolai Nikolajevitš Romanovin vanhemmat olivat suuriruhtinas Nikolai Nikolajevitš vanhempi ja suuriruhtinatar Aleksandra Petrovna. Nikolain isä oli keisari Nikolai I:n ja keisarinna Aleksandra Fjodorovnan kuudes lapsi ja kolmanneksi vanhin poika. He asuivat Pietarissa vuosina 1853–1861 rakennetussa valtavassa Nikolajevskin eli Nikolainpalatsissa. Nikolailla oli nuorempi veli suuriruhtinas Pjotr Nikolajevitš Romanov. Nikolai Nikolajevitš kävi sotilasinsinöörikoulua ja valmistui sieltä vuonna 1873 ja pääesikunnan akatemiasta vuonna 1876. Nikolajevitš nai Montenegron kuninkaan Nikola I Petrović-Njegošin tyttären Anastasian (Stana) vuonna 1907. Anastasia (1868–1935) oli ollut aiemmin naimisissa Leuchtenbergin 6. herttuan Georgi Maximilianovitšin kanssa, joka oli Nikolain tädin suuriruhtinatar Maria Nikolajevnan poika tämän ensimmäisestä avioliitosta. Anastasialla oli tästä liitosta kaksi lasta. Molemmat olivat hartaita ortodokseja ja montenegrolaiset myös panslavisteja. Avioliitto oli lapseton.
Harha äänen jatkuvuudesta
thumb|right|200px|Nousevan äänen keskellä on lyhyt tauko, mutta se havaitaan silti yhtäjaksoisena.
No Time to Chill
Singlet
1. «How Much Is The Fish? (Radio Version)» (03:45)
Äänentoisto
Galvaaninen kytkeytyminen
Verkkojännitehäiriöltä voidaan suojautua järjestämällä äänentoistolaitteille oma sähkönsyöttö esimerkiksi suoraan sähkökeskuksesta. Maadoitukseen liittyviltä häiriöltä voidaan suojautua rakentamalla maadoitusjärjestelmä tähtipistemetelmää käyttäen. Näin maasilmukoita ei pääse syntymään. Nykyään digitaalinen signaalinkäsittely on kuitenkin yleistä ja tällaisten järjestelmien kanssa tähtipistemenetelmän heikkoudet korostuvat sen hyötyjä suuremmiksi.
Ville-Veikko Hirvelä
Totaalikieltäytyjä
Hän vapautui vankilasta 30. lokakuuta 1994.
Volkswagen Eos
Bensiinimoottorit olivat aluksi 1,6 FSI (115 hv), 2,0 FSI (150 hv), 2,0 TFSI (200 hv) ja 3,2 VR6 (250 hv). Dieselmoottorina oli pumppusuutintyyppinen 2,0 TDI (140 hv).
Auttoinen
Kulttuuriympäristö ja maisema
Museovirasto on määritellyt Auttoisten kylän valtakunnallisesti merkittäväksi rakennetuksi kulttuuriympäristöksi. Yhdessä läheisen Vesijaon kylän kanssa Auttoinen muodostaa myös valtakunnallisesti arvokkaan maisema-alueen.
Pohjoinen
Pohjoisen mytologinen merkitys muinaissuomalaisille
Pohjoinen on nähty pahaksi ilmansuunnaksi. Äärimmäisessä pohjoisessa uskottiin sijaitsevan Pohjolan maan, josta olivat peräisin kylmyys ja monet taudit ja ongelmat. Usein ajateltiin myös reitin Tuonelaan, maanalaiseen kuolleiden valtakuntaan, kulkevan Pohjoisen kautta. Pohjoisessa seisoi maailmanpylväs, joka kannatti taivaankantta. Maailmanpylväs oli naulattu taivaankanteen Pohjannaulalla, Pohjantähdellä. Pohjantähti oli tärkeä suunnistuksessa.
Robby Benson
Benson esiintyi jo 1970-luvun alussa televisiosarjassa Search for Tomorrow. Elokuvien joukkoon lukeutuvat Jory (1972), Yhden miehen peli (1977), Jääunelmat (1978), Isät ja jumalat (1981) ja Pahan ote (1992).
Benson oli Hirviön äänenä animaatiossa Kaunotar ja hirviö (1991), ja hän esiintyi jälleen Lumotussa joulussa 1997. Hän on tehnyt lisäksi ohjaajantöitä useissa televisiosarjoissa.
Federico Fernández
Seurajoukkueura
Fernández teki 2. marraskuuta 2011 kaksi maalia Mestarien liigan lohkovaiheen ottelussa saksalaista Bayern Münchenia vastaan. Napoli hävisi kuitenkin ottelun numeroin 2–3. Hän pelasi yhden ottelun Napolin voittaessa Italian Cupin 2012. Kevätkauden 2013 hän oli lainalla Getafessa, jossa pelasi 14 Espanjan pääsarjaottelua. Seuraavalla kaudella hän pelasi neljä ottelua Napolin voittaessa jälleen Italian cupin. Serie A:ssa hän pelasi Napolissa kolmen kauden aikana kaikkiaan 44 ottelua.
Platina
Platina on hopeanharmaa jalometalli, joka kuuluu siirtymäalkuaineisiin. Platinan kemiallinen merkki on Pt ja sen järjestysluku on 78. Se on jalometalli ja kuuluu platinametallien ryhmään. Puhdas platina on taottavaa ja venyvää.
Delfim-luokka
Delfim-luokka oli Portugalin laivaston kolmen 1930-luvun alussa valmistetun sukellusveneen muodostama alusluokka.
Sebastian Rejman
Rejman edusti Suomea vuoden 2019 Eurovision laulukilpailussa Tel Avivissa Israelissa yhdessä Daruden kanssa.
Sven Dufva
Mahdolliset esikuvat
Sodan jälkeen Bång asettui Pohjois-Ruotsiin ja siirtyi siviiliin. Hän toimi ensin pitäjänsuutarina Lyckselessä ja uudistalollisena Fjällbobergissä, jossa myös kuoli. Bångin sotamuistot kirjattiin muistiin hänen poikansa välityksellä kahdestikin. Hän kertoi olleensa Koljonvirran taistelun sankari ja tyhjentäneen sillan kolmesti venäläisistä kartesseilla. Vuonna 1908 Johan August Sandelsin pojanpoika, kenraali Gustaf Sandels pystytti Bångin haudalle Lyckseleen muistomerkin, jossa Bångin annetaan ymmärtää olevan ”todellinen” Sven Dufva.
Skäftingeholmen
Saaren muodostuminen, asutus ja toiminta
Nykyinen saari on aiemmin muodostunut pienistä saarista, jotka ovat myöhemmin maankohoamisen vuoksi muodostaneet kaksi suurempaa saarta. Nämäkin saaret kasvoivat yhteens ja saaren eri puolilla sijaitsi omat maatilat. Norrgården sijaitsi Skäftingenillä ja Södergården Lövholmenilla. Maatiloja alettiin myöhemmin kutsua myös saarten nimillä. Norrgården kuului Görvälns säterille ja se merkittiin vuonna 1616 sen torpaksi. Maatilan viimeinen asukas oli Johan Arvid Jansson, joka viljeli tilaa 51 vuotta vuosina 1899–1950. Tilan rakennukset on myöhemmin purettu ja ne on poltettu palokunnan toimesta. Tilan pihamaalla näkyy edelleen kuusi talonpohjaa, maakellari ja hedelmäpuutarha.
Eteläistä maatilaa alettiin 1820-luvulla kutsua Lövholmeniksi samassa yhteydessä, kun saarelle muutti vuonna 1825 Vamin maatilalta asukkaita. Kirkon penkkien paikkajaon ja veroluetteloiden tietoja yhdistelemällä on kuitenkin päätelty, että saaren eteläinen osa oli asuttu jo 1650-luvulta alkaen. Syntymä- ja kastekirjoissa kulki eteläosien torppa nimellä Lilla Skäftinge 1700-luvun alussa. Myös Koffsanilla on ollut asutusta. Vuonna 1651 toimi Skäftingholmenin etelärannassa krouvi, joka siirtyi 1710-luvulla Koffsanille. Krouvia kutsuttiin aluksi Lövholmeniksi, mutta myöhemmin Viksjöksi. Koffsan on päätynyt Carl von Linnén tieteellisiin muistiinpanoihin keskikesällä 1731 hänen matkallaan matkallaan Uppsalasta Tukholmaan. Tilaisuus tutkimiseen lienee tullut juuri postireitin lepotauolla.
Risteymä
thumb|[[Aasin ja seepran risteymä Colchesterin eläintarhassa.]] Risteymä eli hybridi tai bastardi on biologiassa kahden perimältään erilaisen eliöyksilön jälkeläinen. Sillä voidaan tarkoittaa heterotsygoottia eli eriperintäistä hedelmöitynyttä munasolua tai siitä kehittynyttä yksilöä, joka on saanut kahdelta vanhemmaltaan vähintään yhden alleeliparin suhteen erilaiset perintötekijät. Yleensä risteymällä viitataan kuitenkin lajiristeymään, jossa kahteen läheiseen lajiin kuuluvat yksilöt saavat jälkeläisen. Eri populaatioihin, rotuihin tai kasvilajikkeisiin kuuluvien yksilöiden jälkeläisiä kutsutaan myös risteymiksi. Myös eri sukuihin kuuluvien lajien välillä on tavattu risteymiä.
Lajiristeymä
Risteymien ulkonäössä on yleensä piirteitä kummastakin vanhemmasta. Toisinaan niillä on kuitenkin emolajeista poikkeavia ominaisuuksia; esimerkiksi leijonan ja tiikerin risteymä liikeri on huomattavasti kookkaampi kuin kumpikaan kantalaji.
Ihminen aiheuttaa risteymiä hyötyeläinten ja -kasvien jalostuksessa. Tällöin on usein tarkoituksena kahden lajin, rodun tai lajikkeen parhaiden ominaisuuksien yhdistäminen. Kasvinjalostuksessa risteyttämällä synnytetään uusia lajikkeita, joiden kukinto tai lehdet ovat erilaiset. Usein lajikkeiden jalostushistoria on niin monimutkainen, että lajikkeet voidaan luokitella vain tiettyihin sukuihin. Nämä suvut eivät siis jakaudu lajeihin.
William Gibson
William Ford Gibson (s. ) on yhdysvaltalainen, nykyisin Vancouverissa Kanadassa asuva tieteiskirjailija, joka tunnetaan erityisesti kyberpunkin perusteoksena pidetystä esikoisromaanistaan Neurovelho (1984). Teosta on pidetty jopa 1980-luvun vaikutusvaltaisimpana tieteisromaanina. Neurovelho on voittanut Nebula-, Philip K. Dick- ja Hugo-palkinnot. Lisäksi Gibsonin Mona Lisa ja Virtuaalivalo ovat voittaneet Aurora-palkinnon.
Bruce Sterlingin kanssa kirjoitettu teos The Difference Engine on kuvattu steampunk-tyylilajin syntynä (kyberpunkin alalajina).
Perintä (ohjelmointi)
Periytyminen voi myös tapahtua monitasoisesti. Esimerkiksi yliluokalla Hedelmä voi olla aliluokka Omena, jolla edelleen voi olla aliluokka Royal Gala. Tällöin siis luokka Royal Gala perii kaikki molempien yliluokkien ominaisuudet.
Hybridi-perintö
Esimerkiksi, jos luokalla A on aliluokka B, jolla on kaksi aliluokkaa, C ja D, niin tämä on monitasoisen ja hierarkkisen perinnön sekoitus.
Virtuaaliset metodit
Jos superluokan metodi on virtuaalinen metodi, niin superluokan metodin kutsut ohjataan dynaamisesti. Jotkut kielet vaativat, että metodit on määritelty nimenomaan virtuaalisiksi (esim. C++), kun taas muiden kielien metodeissa ne ovat virtuaalisia (esim. Java). Ei-virtuaalisen metodin kutsu ohjautuu aina staattisesti (eli funktiokutsun osoite määritetään käännösaikana). Staattinen ohjaus on nopeampi kuin dynaaminen ohjaus ja se mahdollistaa optimointeja, kuten sisäisten laajennusten tekemisen.
Age of Love (albumi)
Singlet
4. «Fire dub 2» (5:12) 1. «The Age Of Love» (03:50)
4. «Mad Man In Love Remix» (08:38)
Kuunpimennys
Laajuus ja vaiheet
Täydellinen kuunpimennys tapahtuu, kun Kuu siirtyy kokonaan Maan täysvarjoon. Osittainen kuunpimennys tapahtuu, kun vain osa Kuusta on Maan täysvarjossa ja muu osa jää puolivarjoon. Puolivarjopimennyksessä Kuu on vain Maan puolivarjossa eikä kosketa täysvarjoa.
Kuusta katsottuna
thumb|Simulaatio siitä, miltä Maa näyttää kuunpimennyksen aikana Kuun pinnalta, kun Aurinko on kokonaan Maan takana. Kuunpimennyksen aikana Kuusta katsottuna Maa peittää Auringon kokonaan. Maan ympärillä näkyy kuitenkin kirkas punertava reunus, joka on samanvärinen kuin Maan auringonlaskuissa ja auringonnousuissa.
Ranskan Tšad
Tšad oli osa Ranskan siirtomaaimperiumia vuodesta 1900 vuoteen 1960. Vuodesta 1905 eteenpäin Tšad oli yhdistettynä Ranskan siirtomaista koostuvaan liittovaltioon Keski-Afrikassa, joka tunnettiin vuodesta 1910 eteenpäin nimellä Ranskan päiväntasaajan Afrikka.
Jaakko Högman
Seppä Högman tunnettiin valistuneena ja hengellisenä miehenä, joten synnintunnosta kärsinyt Paavo Ruotsalainen käveli Nilsiän Aholansaaresta jalan yli 200 kilometrin matkan tapaamaan tätä Jyväskylään. Seppä antoi tälle Thomas (Tuomas) Wilcocksin kirjan Kallihit hunajan-pisarat, joka vaikutti Ruotsalaiseen syvästi. Tapaamisesta on jäänyt erityisesti elämään sepän siteeraus kirjasta: Yksi sinulta puuttuu ja sen mukana kaikki.
Fernandel
Valikoitu filmografia
Lähde:
Jesuiittojen historia
Etelä-Amerikka
Vaikka Paraguayn "jesuiittavaltio" usein mainitaankin yhtenä jesuiittojen merkittävimmistä toimista Latinalaisessa Amerikassa, oli oikeastaan Meksikossa tapahtuva lähetystyö vielä laajempaa. Paraguayssa jesuiittojen hallintoalueella asui yli 113 000 alkuperäisasukasta, kun taas Meksikossa vastaava määrä oli noin 122 000. Meksikon lähetysalueella, mihin myös Kalifornia luettiin, toimi noin 572 jesuiittaa.
Aasia
Jesuiittaveljeskunnan ensimmäisiä voittoja oli lähetystyön onnistuminen Japanissa, Kiinassa ja Intiassa. Lähetystyön ohella jesuiitat myös keräsivät tietoa Euroopalle kaukaisista maista, ja heidän toimintansa olikin eurooppalaisten ensimmäisiä Aasian kulttuurin ja kielen tutkimuksia.
Jeesuksen rukous
Jeesuksen rukous (sydämen rukous) on etenkin ortodoksisessa kirkossa käytetty lyhyt rukoushuokaus ”Herra Jeesus Kristus, Jumalan Poika, armahda minua”.
Jeesuksen rukousta harjoitetaan erityisesti luostareissa ja se on tullut suosituksi rukousmuodoksi hesykasmisen liikkeen kautta. Rukous on sitten levinnyt yleiseen käyttöön, ja useat seurakutanlaiset, maallikot käyttävät rukousta myös arkisten askareiden keskellä.. Rukouksessa voi käyttää apuna myös rukousnauhaa.
Pohjoismaat
Viikinkiaika
Pohjoismaiden yhteinen historia alkaa 1000-luvun alusta. Grönlantilaisen Leif Erikinpojan aikana Norja oli suurvalta, jolloin suuri osa Pohjolasta yhdistyi ensimmäistä kertaa yhdeksi valtakunnaksi. Norja otti vähitellen hallintaansa myös Färsaaret, Islannin ja Grönlannin. Norjalaisten vuorovaikutus oli tiivistä myös Ruotsin ja Tanskan viikinkikuninkaiden kanssa. Pohjoismaiden viikingit päätyivät Kanadan lisäksi myös Venäjän ja Välimeren alueille. Merenkulun lisäksi viikingit lisäsivät Pohjolassa myös kaupankäyntiä ja maanviljelyä.
Alte Vesten taistelu
Rynnäkkö
Etujoukkona olleen vasemman sivustan hyökkäys alkoi tyrehtyä puoliltapäivin. Suuri osa kärjen musketöörien upseereista oli joko haavoittunut tai kaatunut. Herttua Wilhem lähetti Robert Monron komentamaan etummaista 500 musketööriä. Hän haavoittui ilmeisesti tarkka-ampujan osumasta jalkaansa, mutta sinnitteli silti joukkoineen iltaan saakka, jolloin hänet ja hänen sotilaansa vapautettiin viimein taistelupalveluksesta. Taistelut jatkuivat kiivaina yöllä. Yötaistelun pelko sai monet jättämään etulinjan. Yöllä satoi myös vettä, mikä lisäksi sotilaiden kurjuutta. Aamulla Kustaa Aadolf totesi, että vihollinen ei ollut edellisen päivän ja yön taisteluista huolimatta heikentynyt lainkaan. Koska rynnäköinnin jatkoa pidettiin ihmishenkien haaskaamisena, kuningas määräsi perääntymiskäskyn.
Seuraukset
Alte Vesten taistelu oli ruotsalaisten selvä taktinen tappio. Kustaa Adolfin maine voittamattomana sotapäällikkönä sai huomattavan kolauksen. Organisoitu vetäytyminen esti kuitenkin imperialistien vastahyökkäyksen. Kustaa Aadolf leiriytyi Alte Vessten ja Fürthin välimaastoon näkömatkan päähän Wallensteinin asemista. Seuranneina päivinä vaihdettiin vankeja. Ruotsalaiset olivat menettäneet kaatuneina noin 1 500 miestä. Wallensteinin tappiot olivat tästä ehkä noin puolet. Molemmilla osapuolilla kaatui korkea arvoisia upseereja. Ruotsalaisista korkea-arvoisin oli kenraalimajuri Nicolas Boëthius. Muota olivat Erbachin kreivi Georg Friedrich ja everstiluutnantti Wilhelm von Zepper. Imperialistien puolella kaatuivat everstit Jakob Fugger ja Dom Maria de Craffa.
Wicked!
Wicked! on saksalaisen dance-yhtye Scooterin kolmas studioalbumi. Albumi julkaistiin Saksassa 24. lokakuuta 1996. Albumi julkaistiin vain seitsemän kuukautta myöhemmin, kuin Scooterin edellinen Our Happy Hardcore -albumi.
Satakunnan karhu
Aiempien karhuveistosten kohtalo
Ensimmäinen karhuveistos, Maakarhu, on hävinnyt ja on mahdollista että Cedercreutz tuhosi veistoksen, kuten taiteilijalla oli tapana tehdä teoksille, joista ei pitänyt. Maakarhun korvannut karhunpentuveistos taas siirrettiin Satakunnan Kansan mukaan vuonna 1938 Vesitorninpuistoon ja edelleen Koulukadun puiston kautta 1960-luvun alussa Keskuspuistoon. Siellä se Satakunnan Kansassa 18. toukokuuta 1979 julkaistun artikkelin mukaan rusikoitiin niin huonoon kuntoon, että patsas vietiin kaupungin varastoon ja lopulta torsona kaatopaikalle. Patsaan kurjaa kohtaloa kritisoitiin julkisuudessa jälkikäteen.
Olli-Pekka Kallasvuo
Nokia
Elokuussa 1980 Kallasvuo aloitti työt monialayhtiö Nokiassa. Hän toimi yhtiön lakimiehenä vuoteen 1987 asti, kunnes aloitti johtoryhmätyöskentelyn laki- ja rahoitusasioiden parissa Kari Kairamon alaisuudessa. Kallasvuo alkoi kehittää Jorma Ollilan kanssa Nokian strategiaa ja liiketoimintaa saaden yhä vaativampia tehtäviä. 1990-luvun alun laman vuosina hän kiersi Ollilan kanssa puhumassa rahoitusta kriisiin ajautuneelle yhtiölle. Vuodesta 1990 Kallasvuo on työskennellyt Nokiassa rahoitusjohtajana, Amerikan-toimintojen johtajana Dallasissa sekä Mobile Phones -liiketoimintaryhmän vetäjänä. Kallasvuo palasi Suomeen vuonna 1999 rahoitusjohtajaksi.
Nokian jälkeen
Kallasvuo valittiin lokakuussa 2015 FRV Evo Oy:n hallituksen puheenjohtajaksi. Hän johti uuden Veikkauksen muodostamista sulauttamalla Fintoto, Raha-automaattiyhdistys ja Veikkaus yhteen.
Franziska Schenk
Hän voitti junioreiden yleisluistelun maailmanmestaruuden 1993.
Ratikkamuseo
Vaunuhallista museoksi
pienoiskuva|Vanha raitiovaunu esillä museossa. Vaunuhallin muuttaminen museoksi alkoi 1980-luvun puolivälissä. Museo valmistui vuonna 1992. Lokakuussa 1993 Helsingin kaupungin liikennelaitos luovutti museokokoelmansa Helsingin kaupunginmuseolle, ja Raitioliikennemuseo avattiin yleisölle. Museoon on ilmainen sisäänpääsy.
Matti Hyökki
Matti Hyökin kuoronjohtajarahasto
Suomen Kulttuurirahastoon kuuluva nimikkorahasto perustuu Matti Hyökin lahjoitukseen 2022 tarkoituksena rahoittaa suomalaisissa kuoronjohtaja- ja kuorokilpailuissa tai -katselmuksissa jaettavia Matti Hyökki -kuoronjohtajapalkintoja ja tukea tallentavaa, tutkivaa, esittävää ja luovaa suomalaista kuorotaidetta sekä kuoronjohtajakoulutusta.
Arvo-osuustili
Arvo-osuustili Suomessa
Samalla tilinhaltijalla voi olla useita arvo-osuustilejä. Useiden tilien käytöstä voi olla hyötyä mm. verosuunnittelussa.
Brunein lippu
Historia
Vuonna 1959 Brunein perustuslakia uudistettiin ja lipun keskelle lisättiin samalla maan vaakuna. Vaakunassa olevat sateenvarjo ja kaksikielekkeinen viiri ovat kuninkaallisia symboleja ja puolikuu taas edustaa islamia. Kädet vaakunan molemmin puolin viestivät kansan oikeuksien puolustamisesta sekä hallituksen jalomielisyydestä ja suojeluksesta. Kaksi nelisulkaista siipeä taas kuvaa rauhan, levon, oikeuden ja hyvinvoinnin puolustamista. Puolikuussa on arabiankielinen teksti: ”Kaikki hyvä tulee Jumalalta” ja rullassa oleva teksti, ”Brunei Darussalam”, tarkoittaa: ”Brunei, rauhan kaupunki”.
Lawrence Klein
Tutkimus
Klein tunnetaan makrotaloudellisten mallien kehittämisen uranuurtajana ja hänen ensimmäisiä kuuluisia tutkimuksiaan oli toisen maailmansodan jälkeisten taloudellisten olojen kehittymisen oikea ennustaminen. Useimmat taloustieteilijät olivat ennustaneet sodan loppumisen johtavan uuteen lamaan, kun Klein puolestaan ennusti kulutustuotteiden puutteen ja sodasta palaavien sotilaiden ostovoiman lisääntymisen ehkäisevän lamaa.
Liikevaihto
Liikevaihdon korvaaminen bruttotuloksella
Bruttotuloskaavan etuna on, että yrityksen liikevaihto ja myyntikate jäävät yrityksen omaan tietoon. Myynnin määrän ja myyntikatteen voi siis salata esimerkiksi kilpailevilta yrityksiltä.
EMES 15
EMES 15 on yhdistetty Leopard 2:n vakaimeen, ja siten vakaimen päällä ollessa mahdollistaa tarkan toiminnan taistelutilanteessa. Tällöin vaunun tykki seuraa tähtäintä, eikä vaunun muu liike vaikuta niiden osoittamaan suuntaan. Vaunulla pystyy siis pitämään vihollisen tähtäimessä vaikeassakin maastossa, ja lämpökameran ansiosta sen tuhoaminen onnistuu vaikeassakin säässä, mihin vuorokauden aikaan tahansa.